**Úthlutunarrelgur Styrktarsjóðs Umhyggju félags langveikra barna**

Tilgangur sjóðsins er að styrkja fjölskyldur langveikra barna með fjárframlagi, þegar fjárhagserfiðleika má sannanlega rekja til veikinda viðkomandi barns.

Heimilt er að veita útfarastyrki vegna andláts langveikra barna.

Fjölskyldur sem ekki hafa aðgang að öðrum styrktarsjóðum foreldrafélaga langveikra barna, skulu njóta forgangs að styrkjum úr sjóðnum.

Fjölskyldur geta að öllu jöfnu sótt um styrki tvisvar áður en barnið verður 18 ára og skulu að minnsta kosti líða 12 mánuðir á milli úthlutunar.  Afgreiðslutími er hámark 6 vikur eftir að öll gögn hafa borist. Læknisvottorð, sem er að hámarki ársgamalt, þarf að fylgja umsókn. Í því skal koma fram hvaða áhrif sjúkdómur/fötlun hafi á daglegt líf barnsins og fjölskyldunnar. Styrktarsjóði er heimilt að óska eftir frekari gögnum sem varpa ljósi á breytta fjárhagsstöðu. Séu fleiri en eitt langveikt barn í fjölskyldu gildir sú regla að aðeins er greiddur einn styrkur til hverrar fjölskyldu á hverju 12 mánaða tímabili. Skertar tekjur vegna fæðingarorlofs uppfylla ekki forsendur Styrktarsjóðs til styrkveitingar.

Styrkir sem veittir eru úr Styrktarsjóði Umhyggju eru ætlaðir fjölskyldum sem eru félagsmenn í Umhyggju eða aðildarfélögum Umhyggju. Hver umsókn er metin á einstaklingsgrundvelli og út frá læknisvottorði og öðrum gögnum.

Einnig er heimilt að veita styrki úr sjóðnum til verkefna fagfólks sem unnin eru í þágu langveikra barna og fjölskyldna þeirra.

Upphæð styrks 2025: kr.1.000.000

Upphæð útfararstyrks 2025: kr.700.000

**Stjórn Styrktarsjóðs Umhyggju félags langveikra barna**